ชเว อึน-ฮี

ชเว อึน-ฮี (; 20 พฤศจิกายน ค.ศ. 1926 – 16 เมษายน ค.ศ. 2018) เป็นนักแสดงหญิงชาวเกาหลีใต้ เธอเป็นหนึ่งในดาราที่ได้รับความนิยมมากที่สุดของเกาหลีใต้ในทศวรรษ 1960 และ 1970 ใน ค.ศ. 1978 ชเวและอดีตสามีของเธอในขณะนั้น ผู้กำกับภาพยนตร์ ชิน ซัง-อก ถูกลักพาตัวไปยังเกาหลีเหนือ ซึ่งเป็นที่ที่พวกเขาถูกบังคับให้สร้างภาพยนตร์จนกระทั่งพวกเขาขอลี้ภัยที่สถานทูตสหรัฐในเวียนนาใน ค.ศ. 1986 พวกกลับสู่เกาหลีใต้ใน ค.ศ. 1999 หลังใช้เวลาหนึ่งทศวรรษในสหรัฐ

ประวัติ

 อาชีพช่วงต้นและความสำเร็จในเกาหลีใต้ 
ชเวเกิดที่ควังจู จังหวัดคย็องกี ใน ค.ศ. 1926 บทบาทการแสดงครั้งแรกของเธออยู่ในภาพยนตร์ A New Oath ใน ค.ศ. 1947 เธอมีชื่อเสียงโด่งดังในปีถัดมาหลังแสดงนำในภาพยนตร์ The Sun of Night ใน ค.ศ. 1948 และในไม่ช้าก็กลายเป็นที่รู้จักในฐานะหนึ่งใน "ตรอยกา" (troika) แห่งวงการภาพยนตร์เกาหลี ร่วมกับนักแสดงหญิง คิม จี-มีและอ็อม แอ็ง-รัน

หลังแต่งงานกับผู้กำกับ ชิน ซัง-อก ใน ค.ศ. 1954 ทั้งสองได้ร่วมกันก่อตั้ง Shin Film ชเวแสดงภาพยนตร์ต่อมาอีกกว่า 130 เรื่องและได้รับการยกย่องว่าเป็นหนึ่งในดาราที่ยิ่งใหญ่ที่สุดของภาพยนตร์เกาหลีใต้ในทศวรรษ 1960 และ ค.ศ. 1970 เธอแสดงนำในภาพยนตร์ที่เป็นสัญลักษณ์หลายเรื่องของชิน รวมถึง A Flower in Hell ใน ค.ศ. 1958 และ The Houseguest and My Mother ใน ค.ศ. 1961

หลังจากที่เธอได้รับการวินิจฉัยว่าเป็นหมัน ทั้งคู่ได้รับเลี้ยงบุตรบุญธรรมสองคนร่วมกัน คือ จ็อง-คยุนและมย็อง-คิม

 การลักพาตัวและช่วงเวลาในเกาหลีเหนือ 

ใน ค.ศ. 1976 ชเวหย่ากับชินหลังเห็นข่าวว่าเขาให้กำเนิดบุตรสองคนกับนักแสดงหญิงรุ่นเยาว์ โอ ซู-มี อาชีพของชเวเริ่มประสบปัญหาหลังการหย่าร้าง และเธอได้เดินทางไปยังฮ่องกงใน ค.ศ. 1978 เพื่อพบกับบุคคลที่ปลอมตัวเป็นนักธุรกิจซึ่งเสนอจะตั้งบริษัทภาพยนตร์แห่งใหม่ร่วมกับเธอ ในฮ่องกง ชเวถูกลักพาตัวและถูกนำตัวไปยังเกาหลีเหนือตามคำสั่งของคิม จ็อง-อิล ในขณะที่กำลังตามหาชเวภายหลังการลักพาตัวของเธอ ชินก็ถูกลักพาตัวและถูกนำตัวไปเกาหลีเหนือในเวลาต่อมาไม่นานเช่นกัน

ในเกาหลีเหนือ ชเวและชินแต่งงานกันใหม่ตามคำแนะนำของคิม คิมให้พวกเขาช่วยกันสร้างภาพยนตร์ รวมถึงเรื่อง Salt ใน ค.ศ. 1985 ที่ทำให้ชเวได้รับรางวัลนักแสดงหญิงยอดเยี่ยมจากเทศกาลภาพยนตร์นานาชาติมอสโกครั้งที่ 14 ต่อมาชเวกล่าวว่าทั้งคู่สามารถสร้าง "ภาพยนตร์ที่มีคุณค่าทางศิลปะ แทนที่จะเป็นเพียงภาพยนตร์โฆษณาชวนเชื่อที่เชิดชูระบอบ" แต่เธอก็ไม่สามารถให้อภัยคิมที่ลักพาตัวเธอ While in ระหว่างที่อยู่ในเกาหลีเหนือ ชเวเปลี่ยนไปนับถือโรมันคาทอลิก

 การหลบหนีและชีวิตช่วงหลัง 
ในที่สุดทั้งคู่ก็ทำการหลบหนีใน ค.ศ. 1986 ระหว่างการเดินทางไปที่เวียนนา ซึ่งพวกเขาได้หนีไปยังสถานทูตสหรัฐและร้องขอการลี้ภัยทางการเมือง ตามข้อมูลของอดีตเจ้าหน้าที่ CIA ไมเคิล ลี ชเวและชินได้รับสัญชาติอเมริกันใน ค.ศ. 1989 (สามปีหลังพวกเขาหลบหนี) และได้รับชื่อว่าเทเรซา ชิน (Theresa Sheen) และไซมอน ชิน (Simon Sheen) ตามลำดับ พวกเขาอาศัยอยู่ในเรสตัน รัฐเวอร์จิเนีย จากนั้นจึงย้ายไปที่เบเวอร์ลีฮิลส์ รัฐแคลิฟอร์เนีย ก่อนจะเดินทางกลับสู่เกาหลีใต้ใน ค.ศ. 1999

วันที่ 16 เมษายน ค.ศ. 2018 ชเวเสียชีวิตในวัย 91 ปีที่โรงพยาบาลซึ่งเธอมีกำหนดเข้ารับการฟอกไตในตอนบ่าย การเสียชีวิตของเธอนำมาซึ่งความโศกเศร้าอย่างกว้างขวางทั่วประเทศเกาหลีใต้

 ในสื่อ 
ใน ค.ศ. 2015 พอล ฟิชเชอร์ ผู้อำนวยการสร้างภาพยนตร์และนักเขียน ได้เผยแพร่ชีวประวัติฉบับภาษาอังกฤษของชีวิตชเวและชินในชื่อเรื่อง A Kim Jong Il Production: The Extraordinary True Story of a Kidnapped Filmmaker ต่อมาในเดือนมกราคม ค.ศ. 2016 ที่เทศกาลภาพยนตร์ซันแดนซ์ 2016 2016 ในส่วนของการประกวดภาพยนตร์สารคดีโลก ได้มีการนำเสนอภาพยนตร์สารคดีเกี่ยวกับประสบการณ์อันเลวร้ายในเกาหลีเหนือในชื่อเรื่อง The Lovers and the Despot กำกับโดยโรเบิร์ต แคนแนนและรอส อดัม

 ผลงานภาพยนตร์ (บางส่วน) 
ปี (ค.ศ.) เรื่อง บทบาท อ้างอิงเกาหลี จักรวรรดิญี่ปุ่น1947A New Oath1948The Sun of Night 1949A Hometown in Heartแม่ม่ายเกาหลีใต้1958 A Flower in Hell  โซเนีย   1960  To the Last Day 1961Evergreen TreePrince Yeonsanราชินีชินผู้ถูกปลดจากตำแหน่งSeong Chun-hyangซอง ชุน-ฮยัง The Houseguest and My Motherแม่ 1962  A Happy Day of Jinsa Maeng อิบ บุน  The Memorial Gate for Virtuous Women 1963  Rice1964  Red Scarf จีซ็อน  Deaf Sam-yong1965The Sino-Japanese War and Queen Min the Heroine 1967  Phantom Queen 1968  Woman เกาหลีเหนือ1984Runawayภรรยาของซง รยุล1985Love, Love, My Loveแม่ของชุนฮยังSaltแม่The Tale of Shim Chongแม่ของชิมชง

 รางวัล 
 รางวัลภาพยนตร์พูอิล 
ปี (ค.ศ.)สาขาผลงานที่ได้รับการเสนอชื่อผลชนะ1959นักแสดงหญิงยอดเยี่ยมA Flower in Hell1962The Houseguest and My Mother1966The Sino-Japanese War and Queen Min the Heroine

 รางวัลภาพยนตร์มังกรฟ้า 
ปี (ค.ศ.)สาขาผลงานที่ได้รับการเสนอชื่อผลอ้างอิง1964รางวัลดารายอดนิยม rowspan="2" 1966

 รางวัลแกรนด์เบลล์ 
ปี (ค.ศ.)สาขาผลงานที่ได้รับการเสนอชื่อผลอ้างอิง1962นักแสดงหญิงยอดเยี่ยมEvergreen Tree1965The Sino-Japanese War and Queen Min the Heroine2010ความสำเร็จด้านภาพยนตร์เกาหลี

 รางวัลอื่น ๆ 
ปี (ค.ศ.)รางวัลสาขาผลงานที่ได้รับการเสนอชื่อผลอ้างอิง2006รางวัลภาพยนตร์เกาหลีความสำเร็จrowspan="4" 2008รางวัลสมาคมนักวิจารณ์ภาพยนตร์เกาหลีความสำเร็จพิเศษ2009รางวัลศิลปะภาพยนตร์ชุนซารางวัลชุนซา2014รางวัลวัฒนธรรมและศิลปะยอดนิยมเกาหลีเครื่องอิสริยาภรณ์วัฒนธรรม

 บรรณานุกรม 

 อ้างอิง 

 เอกสารอ้างอิง 

 อ่านเพิ่ม 

 แหล่งข้อมูลอื่น 
 Choi Eun-hee at Korean Movie Database


หมวดหมู่:บุคคลที่เกิดในปี พ.ศ. 2469
หมวดหมู่:บุคคลที่เสียชีวิตในปี พ.ศ. 2561
หมวดหมู่:นักแสดงหญิงชาวเกาหลีใต้ในศตวรรษที่ 20
หมวดหมู่:บุคคลที่เคยสูญหาย
หมวดหมู่:ชาวเกาหลีใต้ที่ถูกลักพาตัว
หมวดหมู่:คริสต์ศาสนิกชนนิกายโรมันคาทอลิกชาวเกาหลีใต้
หมวดหมู่:การลักพาตัวโดยประเทศเกาหลีเหนือ
หมวดหมู่:นักแสดงหญิงจากจังหวัดคย็องกี
หมวดหมู่:บุคคลจากควังจู (จังหวัดคย็องกี)
หมวดหมู่:ผู้ชนะรางวัลแกรนด์เบลล์ สาขานักแสดงนำหญิงยอดเยี่ยม
หมวดหมู่:นักแสดงหญิงชาวอเมริกันเชื้อสายเกาหลี
หมวดหมู่:บุคคลที่ได้รับสัญชาติอเมริกัน
หมวดหมู่:นักแสดงหญิงชาวเกาหลีเหนือ